POUŽÍVANIE A ÚDRŽBA SOLÁRNEJ PLACHTY

ŽIVOTNOSŤ

Kombinácia UV žiarenia a používanie chemikálií ako napr. chlór znamená, že solárna plachta je

neustále vystavovaná vysoko korozívnemu prostrediu. Chlór nachádzajúci sa v bazénovej vode

a UV žiarenie neustále nepriaznivo pôsobia a vysoké teploty efekt chlóru a slnečných lúčov ešte

znásobujú. Životnosť solárnej plachty je teda z väčšej časti závislá na starostlivosti, ktorú jej majiteľ venuje.

VPLYV NA ŽIVOTNOSŤ SOLÁRNEJ PLACHTY

MAJÚ PREDOVŠETKÝM:

• Intenzita UV žiarenia.

• Koncentrácia chemikálií obsiahnutých v bazénovej vode.

• Chemické parametre, ktoré udržujú hodnoty PH, alkality a vápnika v rovnováhe.

• Teplota bazénovej vody v dobe keď je solárna plachta používaná.

• Teplo generované solárnou plachtou, keď nie je používaná.

• Kombinácia všetkých vyššie uvedených faktorov.

Bazén s vysokou koncentráciou chemikálií a nevyváženými hodnotami PH, Alkality a CA môže výrazne znížiť životnosť solárnej plachty.

Ak používate šokovú terapiu chlórom, vždy najprv odstráňte plachtu z bazéna a späť do bazéna

ju vložte až potom, keď sa hodnota chlóru opäť vráti do normálu. Vysoká koncentrácia chlóru má

korozívne účinky a spôsobuje predčasné starnutie plachty, jej blednutie, vybielenie alebo kryštalizáciu chemických rezíduí na jej povrchu.

ZHRNUTIE:

DELAMINÁCIA

Solárna plachta sa skladá z dvoch laminovaných vrstiev. Delaminácia znamená, že sa obe vrstvy

od seba oddelia. Tento stav je veľmi vzácny ale v ojedinelých prípadoch môže nastať. Delaminácia

môže nastať v prípade výrobnej vady, keď sa obe vrstvy kompletne oddelia. Tento prípad je veľmi

vzácny. O niečo častejšie sa môže stať, že delaminácia nastane vplyvom prehriatia. Ak solárna

plachta nie je chránená pred priamym slnečným žiarením a je navinutá na navijáku alebo niekoľkonásobne preložená, môže dôjsť k jej prehriatiu. Tieto vysoké teploty sú spôsobené prechodom

slnečných lúčov vrchnou vrstvou zloženej ( alebo zrolovanej) plachty a následne aj ďalšími vrstvami, čím sa ich účinky násobia a generujú dostatočnú energiu k zahriatiu niektorých častí plachty na

teploty porovnateľné s tými, ktoré sú dosahované pri laminácii behom výroby. Tieto vysoké teploty tak môžu byť dosiahnuté aj behom veľmi krátkej doby ( 5 minút za horúceho a slnečného počasia). Toto prehriatie môže mať za následok vydutie bublín na plachte, v extrémnych prípadoch aj

delamináciu vrstiev materiálu. Keďže sa delaminácii spôsobenej prehriatím dá úplne predísť, nie

je táto závada pokrytá zárukou.

KONDENZÁCIA VODY V BUBLINÁCH

Polyethylen používaný pri výrobe solárnych plachiet nie je úplne nepriepustný. To znamená, že

malé množstvo plynov alebo tekutín môže preniknúť skrz. Ako okolitá teplota klesá, až postupne

dosiahne rosný bod, vodné pary vnútri bubliny skondenzujú a vytvoria malé množstvo vody. Táto

kondenzácia je úplne normálny jav a nijak neovplyvňuje účinnosť ani životnosť plachty. Akonáhle

teplota vo vnútri bubliny opäť stúpne, voda sa vyparí.

PRÍČINY KREHNUTIA BUBLÍN

Táto degradácia materiálu nastane v prípade, keď sa všetky antioxidanty a aditíva obsiahnuté v

materiáli plachty spotrebujú. UV stabilizátory v plachte pomáhajú chrániť materiál pred nepriaznivým vplyvom slnečného UV žiarenia. Chlór v bazénovej vode tieto stabilizátory napadá a rozkladá

a tým znižuje životnosť solárnej plachty. Oxidovaný plast potom začne blednúť a krehnúť až sa

obyčajným dotykom môže začať rozpadať. Ak ste udržiavali odporúčané hodnoty chlóru, PH, Ca

a alkality v bazénovej vode, potom táto oxidácia materiálu znamená, že plachta dosiahla hranice

svojej životnosti a je čas ju vymeniť za novú.

Ak plachta nedosiahla deklarovanú životnosť, je to spôsobené vystavením pôsobenia nadmerných

hodnôt UV žiarenia a chlóru alebo vode s nevyváženými hodnotami pH, Ca, alkality. Preto nikdy

nedávajte solárnu plachtu do bazéna s extrémne vysokými hodnotami chlóru ( napr. pri šokovej

terapii chlórom). To by malo za následok vážne a okamžité vyčerpanie antioxidantov obsiahnutých v materiáli plachty a spôsobilo tak závažný skok v procese starnutia plachty a rovnako tak aj

poškodenie povrchu bublín.

ÚDRŽBA SOLÁRNEJ PLACHTY MIMO BAZÉNA

Solárna plachta musí byť uskladnená na tienistom mieste mimo dosahu slnečných lúčov. Nikdy

nenechávajte plachtu na priamom slnku, ak je zložená ( prehnutá) alebo zrolovaná. Teplo produkované slnečným žiarením je pôsobením solárnej plachty niekoľkonásobne navýšené a má za následok zvýšenú degradáciu materiálu. Následky nemusia byť okamžite viditeľné, ale nepriaznivo

ovplyvnia funkčnosť plachty a skrátia jej životnosť. Vysoká koncentrácia tepla vo vnútri materiálu

plachty vedie k expanzii vzduchu vo vnútri bublín a oddeľovaniu laminovaných vrstiev. To môže

spôsobiť zlučovanie bublín a vytváranie oblastí s veľkými bublinami. Toto samo o sebe nemusí mať

vplyv na funkciu plachty, ak nedochádza k opakovaniu tohto javu. Teplota môže samozrejme tiež

narásť do hodnôt, keď sa materiál začne taviť a lepiť k sebe alebo sa začnú objavovať rady znehodnotených, zvraštených bublín, spôsobujúcich zmršťovanie plachty.

Keď je na bazéne umiestnená solárna plachta, na hladine sa zhromažďuje menšie množstvo prachu a nečistôt, keďže je značná časť odviata vetrom. Bez použitia solárnej plachty sa tieto nečistoty premočia a klesnú ku dnu. Prach a väčšie nečistoty ako lístie a pod. je možné zmiesť na jednu

stranu plachty a ručne ich odstrániť. Ďalšou možnosťou je prúdom vody zo záhradnej hadice premiestniť nečistoty ku skimmeru a nechať ich odstrániť filtračným systémom bazénu. Keď je bazén

po sezóne mimo prevádzky, plachtu očistite/ osprchujte čistou vodou, usušte, prikryte a uskladnite na tienenom mieste – ideálne v garáži alebo záhradnom domčeku.

CHARAKTERISTIKA SOLÁRNEJ PLACHTY:

• Zabraňuje tepelným stratám.

• Znižuje spotrebu bazénovej chémie.

• Chráni bazén pred nečistotami a hmyzom priťahovaným vodu.

• Znižuje odparovanie vody.

ODPORÚČANIE VÝROBCU:

Je dôležité vždy dôkladne dodržiavať nasledujúce pravidlá:

UMIESTNENIE A BEZPEČNOSŤ

• Vždy klaďte plachtu tak, aby bubliny boli v kontakte s vodou.

• Nikdy nestúpajte po povrchu solárnej plachty, neľahajte si na ňu ani po nej neskáčte.

• Nikdy sa nepokúšajte plávať pod plachtu.

• Za veterného počasia odporúčame nechať plachtu na hladine.

• Ak teplota vody prekročí 30 °C, zložte ju z bazéna.

BAZÉNOVÁ CHÉMIA:

• Používanie solárnej plachty znižuje množstvo chémie potrebnej k údržbe bazénu. Zložte plachtu

v prípade použitia zvýšenej chemickej terapie( napr. šoková chlórová terapia a pod.) na nasledujúcich 48 hodín.

• Keď plachtu na bazén opäť položíte, zapnite filtráciu.

• Ak plachta príde do priameho kontaktu s chemikáliami, okamžite ju opláchnite čistou vodou.

ČISTENIE A SKLADOVANIE PLACHTY

USKLADNENIE:

• Nikdy nenechávajte solárnu plachtu na priamom slnku mimo bazén alebo vystavenú mrazu.

• Nesadajte si ani nestúpajte na zrolovanú plachtu.

• Plachtu neprekladajte. Ak ju nepoužívate, zrolujte ju a umiestnite do tieneného priestoru.

• Ak používate rolovacie zariadenie, chráňte zrolovanú plachtu ochrannou celtou.

• Nikdy nečistite ani nesušte plachtu na slnku – ani na krátku dobu.

NA KONCI SEZÓNY:

• Solárna plachta nie je určená k zazimovaniu bazéna.

• Opláchnite z plachty čistou vodou všetky zbytky chemikálií.

• Usušte plachtu, zabaľte a uskladnite na temnom a suchom mieste.